Μπιφτέκια φακής με δυόσμο και ντομάτα
Πρώτη φορά η φακή μοιάζει τόσο λαχταριστή!
500 γρ. φακές, 150 γρ. κρεμμύδι, πολύ ψιλοκομμένο, 2 σκελίδες σκόρδο, λιωμένες, 500 γρ. ντομάτα, φρεσκοτριμμένη, 1/2 μάτσο σχοινόπρασο (ή 3 φρέσκα κρεμμυδάκια), ψιλοκομμένο, 1 κουτ. σούπας δυόσμος, ψιλοκομμένος, 2 κουτ. σούπας ξίδι, 2 αυγά, 150 γρ. φρυγανιά, τριμμένη, 150 γρ. αλεύρι για το πανάρισμα, 50 ml ελαιόλαδο + 100 ml για το τηγάνισμα, αλάτι, πιπέρι φρεσκοτριμμένο
Σε μια κατσαρόλα με νερό που κοχλάζει βράζουμε τις φακές για 3-4 λεπτά.Τις σουρώνουμε.Στην ίδια κατσαρόλα ζεσταίνουμε το λάδι σε μέτρια φωτιά και σοτάρουμε το κρεμμύδι, το σκόρδο και τις φακές για 3-4 λεπτά.Ρίχνουμε την ντομάτα και λίγο νερό, τόσο ώστε να καλύψει τις φακές.Βράζουμε σε χαμηλή φωτιά για περίπου 30 λεπτά, μέχρι να πιουν όλα τα υγρά (επειδή θα πλάσουμε μπιφτέκια, δεν θέλουμε οι φακές να λιώσουν).Τις βάζουμε σε μπολ και αφήνουμε να κρυώσουν.Προσθέτουμε όλα τα υπόλοιπα υλικά, ζυμώνουμε και πλάθουμε 10-14 μεγάλα μπιφτέκια.Τακτοποιούμε σε ταψί με λαδόκολλα.Βάζουμε στο ψυγείο για 30 λεπτά για να σφίξει το μείγμα.Σε τηγάνι ζεσταίνουμε 2 κουταλιές της σούπας από το ελαιόλαδο σε μέτρια προς δυνατή φωτιά.Αλευρώνουμε τα μπιφτέκια και τηγανίζουμε σε δόσεις για 4-5 λεπτά από την κάθε πλευρά, προσθέτοντας ελαιόλαδο σε κάθε δόση.Αφήνουμε να στραγγίξουν σε χαρτί κουζίνας και σερβίρουμε με σαλάτα της αρεσκείας μας.
Ντομάτα,Φακές,Χόρτα , Μυρωδικά